CELEX: 32018D1995
Language: fi
Date: 2018-12-13 00:00:00
Title: Komission täytäntöönpanopäätös (EU) 2018/1995, annettu 13 päivänä joulukuuta 2018, suunnitelman hyväksymisestä afrikkalaisen sikaruton hävittämiseksi luonnonvaraisista sioista eräillä Romanian alueilla (tiedoksiannettu numerolla C(2018) 8448) (ETA:n kannalta merkityksellinen teksti.)

17.12.2018   
               
               
                  FI
               
               
                  Euroopan unionin virallinen lehti
               
               
                  L 320/38
               
            
         KOMISSION TÄYTÄNTÖÖNPANOPÄÄTÖS (EU) 2018/1995,
         annettu 13 päivänä joulukuuta 2018,
         suunnitelman hyväksymisestä afrikkalaisen sikaruton hävittämiseksi luonnonvaraisista sioista eräillä Romanian alueilla
         
            
               (tiedoksiannettu numerolla C(2018) 8448)
            
         
         (Ainoastaan romaniankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta 27 päivänä kesäkuuta 2002 annetun neuvoston direktiivin 2002/60/EY (1) ja erityisesti sen 16 artiklan 1 kohdan toisen alakohdan,
         sekä katsoo seuraavaa:
         
                     (1)
                  
                  
                     Direktiivissä 2002/60/EY säädetään unionin vähimmäistoimenpiteistä afrikkalaisen sikaruton torjumiseksi, mukaan lukien toimenpiteet, joita sovelletaan, kun luonnonvaraisissa sioissa on vahvistettu afrikkalaisen sikaruton tapaus.
                  
               
                     (2)
                  
                  
                     Lisäksi komission täytäntöönpanopäätöksessä 2014/709/EU (2) säädetään eläinten terveyttä koskevista toimenpiteistä afrikkalaisen sikaruton torjumiseksi kyseisen päätöksen liitteessä luetelluissa jäsenvaltioissa tai niiden alueilla, jäljempänä ’asianomaiset jäsenvaltiot’, ja kaikissa jäsenvaltioissa luonnonvaraisten sikojen liikkumisen ja tietojen toimittamista koskevien velvoitteiden osalta. Täytäntöönpanopäätöksen 2014/709/EU liitteessä määritetään ja luetellaan asianomaisten jäsenvaltioiden tiettyjä alueita, jotka on eritelty kyseisen taudin epidemiologiseen tilanteeseen perustuvan riskitason mukaan, mukaan luettuna luettelo korkean riskin alueista. Kyseistä liitettä on muutettu useita kertoja, jotta on voitu ottaa huomioon afrikkalaisen sikaruton epidemiologisessa tilanteessa unionissa tapahtuneet muutokset, jotka on huomioitava kyseisessä liitteessä.
                  
               
                     (3)
                  
                  
                     Romania ilmoitti vuonna 2018 komissiolle afrikkalaisen sikaruton tapauksista luonnonvaraisissa sioissa ja on toteuttanut asianmukaisesti direktiivissä 2002/60/EY edellytetyt taudin torjuntatoimenpiteet.
                  
               
                     (4)
                  
                  
                     Romania toimitti komissiolle nykyisen epidemiologisen tilanteen perusteella ja direktiivin 2002/60/EY 16 artiklan mukaisesti suunnitelman afrikkalaisen sikaruton hävittämiseksi, jäljempänä ’hävittämissuunnitelma’.
                  
               
                     (5)
                  
                  
                     Komissio muutti täytäntöönpanopäätöksen 2014/709/EU liitettä täytäntöönpanopäätöksellä (EU) 2018/950 (3), jotta voitiin ottaa huomioon muun muassa afrikkalaisen sikaruton tapaukset luonnonvaraisissa sioissa Romaniassa, ja Romanian tartunta-alueet sisältyvät nykyään kyseisen liitteen I ja III osaan.
                  
               
                     (6)
                  
                  
                     Komissio on tutkinut Romanian toimittaman hävittämissuunnitelman ja todennut sen vastaavan direktiivin 2002/60/EY 16 artiklassa asetettuja vaatimuksia. Se olisi näin ollen hyväksyttävä.
                  
               
                     (7)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Romanian 21 päivänä syyskuuta 2018 direktiivin 2002/60/EY 16 artiklan 1 kohdan mukaisesti toimittama suunnitelma afrikkalaisen sikaruton hävittämiseksi luonnonvaraisista sioista alueilla, joita tarkoitetaan täytäntöönpanopäätöksen 2014/709/EU liitteessä.
         
         
            2 artikla
            Romanian on saatettava voimaan hävittämissuunnitelman täytäntöön panemiseksi tarvittavat lait, asetukset ja hallinnolliset määräykset 30 päivän kuluessa tämän päätöksen hyväksymispäivästä.
         
         
            3 artikla
            Tämä päätös on osoitettu Romanialle.
         
         
            Tehty Brysselissä 13 päivänä joulukuuta 2018.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 192, 20.7.2002, s. 27.
         
            (2)  Komission täytäntöönpanopäätös 2014/709/EU, annettu 9 päivänä lokakuuta 2014, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa ja täytäntöönpanopäätöksen 2014/178/EU kumoamisesta (EUVL L 295, 11.10.2014, s. 63).
         
            (3)  Komission täytäntöönpanopäätös (EU) 2018/950, annettu 3 päivänä heinäkuuta 2018, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa annetun täytäntöönpanopäätöksen 2014/709/EU liitteen muuttamisesta (EUVL L 167, 4.7.2018, s. 11).